Cavas
Cavas (suah. Tsavo) – upė pietryčių Kenijoje; Galanos dešinysis intakas. Prasideda Tanzanijos pasienyje, ties šiauriniais Kilimandžaro šlaitais. Teka į rytus, kerta Vakarų Cavo nacionalinį parką. Ties Cavo miesteliu įteka į Galaną. Cavas pagarsėjo 1898 m., kuomet statant geležinkelio tiltą per Cavo žemupį pora liūtų-žmogėdrų puldinėjo stovyklą ir žudė darbininkus.